CELEX: 62013CN0459
Language: da
Date: 2013-08-19 00:00:00
Title: Sag C-459/13: Anmodning om præjudiciel afgørelse indgivet af Najvyšší súd Slovenskej republiky (Slovakiet) den 19. august 2013 — Milica Široká mod Úrad verejného zdravotníctva Slovenskej republiky

23.11.2013   
            
            
               DA
            
            
               Den Europæiske Unions Tidende
            
            
               C 344/44
            
         Anmodning om præjudiciel afgørelse indgivet af Najvyšší súd Slovenskej republiky (Slovakiet) den 19. august 2013 — Milica Široká mod Úrad verejného zdravotníctva Slovenskej republiky
   (Sag C-459/13)
   2013/C 344/75
   Processprog: slovakisk
   
      Den forelæggende ret
   
   Najvyšší súd Slovenskej republiky
   
      Parter i hovedsagen
   
   
      Sagsøger: Milica Široká
   
      Sagsøgt: Úrad verejného zdravotníctva Slovenskej republiky
   
      Præjudicielle spørgsmål
   
   
               1)
            
            
               Skal artikel 35 i Den Europæiske Unions charter om grundlæggende rettigheder — i den europæiske retstraditions ånd — fortolkes således, at enhver indehaver af den omhandlede rettighed selv kan vælge enten at udøve sin ret til at få adgang til forebyggelse af sygdomme og til at modtage lægehjælp eller at afvise denne ret, uafhængigt af de i den nationale lovgivning og praksis fastsatte obligatoriske betingelser, eller derimod således, at den almene interesse i at sikre et højt sundhedsbeskyttelsesniveau for de europæiske borgere ikke rummer muligheden for, at individet foretager et sådant valg?
            
         
               2)
            
            
               Skal artikel 168 i traktaten om Den Europæiske Unions funktionsmåde, og navnlig denne artikels stk. 1 og 4, litra c), fortolkes således, at Unionens mål om at forebygge sygdomme hos mennesker samt imødegå forhold, der kan indebære risiko for den fysiske og mentale sundhed, ikke tillader, at den europæiske borger afviser de såkaldte obligatoriske vaccinationer, idet en sådan handling udgør en trussel mod folkesundheden?
            
         
               3)
            
            
               Er forældreansvaret som omhandlet i artikel 33 i Den Europæiske Unions charter om grundlæggende rettigheder sammenholdt med artikel 6, stk. 3, i traktaten om Den Europæiske Union, som i særdeleshed vedrører princippet om fælles forfatningsmæssige traditioner, overordnet i forhold til den almene interesse i beskyttelsen af sundheden, således at forældrenes omsorg over mindreårige børn har forrang?